லண்டனின் லட்சணம்

லண்டனின் லட்சணம் சத்தி சக்திதாசன் சத்தி சக்திதாசன் ! ! சாராமாரியாக பறக்கின்றன ! சத்தத்துடன் வாகனங்கள் ! முற்று முழுதாய் தம்மை உடைகளினால் ! மூடிய மனிதர்கள் ! முழுதாய் விடிவைக் காணாமலே ! மூச்சிறைக்க ஓடும் ! முதல் உலக மாந்தர்கள் ! தேடியும் கிடைக்கா சூரிய ஒளியை ! தேடிப் பூங்காக்களில் தவமிருக்கும் ! தேர்ந்த மக்கள் ! அவசரமான வாழ்வை ! அவசரமாய் வாழ்ந்து ! அவசரமாய் முடித்து ! அடங்கியே விடுவர் ! பனிக்கட்டிகள் தலைமேல் விழுந்தும் ! பக்கெட்டில் வாங்குவார் கட்டி ஜஸை ! மழை பெய்தால் நகரெங்கும் ! மடைதிறந்த வெள்ளம் ! பனிப்பெய்தால் சாலையெங்கும் ! பழுதடைந்து நிற்கும் வாகனங்கள் ! காற்றடித்தால் தெருவெங்கும் ! கட்டையாய் சரிந்திடும் மரங்கள் ! இலையுதிர் காலமென்றால் ! இயங்கமறுக்கும் புகையிரதம் ! இல்லையா இங்கே இனிமையான உணர்வுகள் ? ! இரவிரவாய் மதுவருந்தி , இல்லம் ! இருந்து இரா நிலயில் அவர்க்கு ஓர் மகிழ்ச்சி ! கோடைகாலத்திலே ! கோலங்களைப் பார்க்கணுமே ! உடலை மூடும் உடையெல்லாம் ! உண்மையாக ஒரு முழமே ! அதுவும் ஓர் மகிழ்ச்சி அவ்ர்களுக்கு ! வெப்பம் கூடினால் ஓடிடுவார் ! வெண்மணற் கடற்கரைக்கே ! ஆசிய மக்கள் எமக்கெல்லாம் ! அடிமனதில் ! அடங்காத எண்ணமொன்று ! நிறத்தாலே எமைப் பிரித்து ! நிச்சயமாய் ! நீங்காத வேற்றுமை அளித்திடுவார் ! நினைவெல்லாம் இதுவேதான் ! என்னவென்று சொல்லுவேன் ? ! திறமை உண்டென்றால் தடையின்றி ! திறக்கும் வழி எமக்கு இவ்வூரில் ! கல்வி கற்பதற்கு உள்ள வழிமுறைகள் ! கடைசிவரை ! கைகொடுக்கும் ! உழைத்துவாழ இங்கு ! உண்டாமே பலவழிகள் ! உண்மை மனிதர் பலருண்டு ! உள்ளம் ஒன்றே அவர் சொத்தென்று ! நிறங்கள் பிரிவினை ! நிறைந்ததிங்கென்றால் ! நிறைவாய் வாழும் பல தமிழர் ! நிறைவதன் மர்மமென்ன? ! ஒன்று சொல்வேன் கேளீர் ! ! லண்டன் என்னும் நகர் ! லட்சங்கள் பலவற்றை ! லட்சியத்தோடு வாழும் ! லட்சண மனிதருக்கு அளித்ததுண்டு ! காலநிலை ! கவலைதான் ! நிறப்பிரிவும் நிஜம்தான் ! ஆனாலும் தோழனே ! தாயகத்திற்கடுத்து எமை ! தாலாட்டி வளர்த்த ! தரமான லண்டன் ! தப்பாமல் லட்சணம்தான்